- Ես նշեցի, որ որպես երկրորդա­կան արդյունք՝ սոցիալական բեռի թեթևացումն է։ Այն նախագծով տու­գանքների հետևանքների չափերն են էականորեն նվազել: Այսօրվա գործող օրենսդրությամբ մենք ու­նենք տուգանք մինչև 500 հազար դրամ, այս նախագծով տուգանքի առավելագույն չափը 25 հազար դրամ է լինելու: Այսինքն, թեթևացրել ենք սոցիալական բեռը, բայց որ­պեսզի այդ ցածր տուգանքի չափը չնպաստի իրավախախտումների քանակի աճին, դրան համարժեք կի­րառում ենք տուգանային միավոր, որը զսպում է: Եվ վարորդին որևէ կերպ ձեռնտու չի իրավախախտում կատարել, նույնիսկ այն պարագա­յում, որ ինքը մուծելու խնդիր չունի: Անգամ, եթե անձը մուծելու խնդիր չունի՝ անընդհատ կարող է իրավա­խախտում թույլ տալ, որը այսօր բազմաթիվ դեպքերում նկատվում է: Այս պարագայում նրան ձեռնտու չէ բազմաթիվ խախտումներ կատարել և վճարել, որովհետև բացի վճարե­լուց, վրա է հասնում մեկ այլ հետև­անք՝ վարելու իրավունքի կասեցում: Սրանով սոցիալական բեռը էակա­նորեն նվազեցվել է: Այսինքն, մոտ 28 անուն տուգանքների չափերը նվա­զել են 50 տոկոսով: Կան տուգանք­ներ, որոնց չափը ավելացել է: